A: હું જોન્સન એન્ડ જોન્સનમાં ફુલટાઇમ કરતો હતો, પણ શરૂઆતમાં દિવસ-રાત આ ધંધાને ડેવલપ કરવાનું ચાલુ રાખ્યું. વીકએન્ડમાં પણ કામ ચાલુ રાખ્યું અને આપણી કમ્યુનિટીમાંથી લોકોની શોધ ચાલુ કરી. અમે ખાલી એટલું જ જોતા હતા કે માણસને જે પણ કામ સોંપીએ એ કરવા તૈયાર છે કે નહીં, કમ્યુનિકેશન સ્કીલ છે કે નહીં. આ લોકોની મહેનતને કારણે જ અમે અહીં પહોંચ્યા છીએ. અશ્વિન રાવ પહેલા એવા પ્રોફેશનલ એમ્પ્લોયી છે જેમને અમે લીધા. તેણે અમને ક્લાયન્ટ એક્વિઝિશનમાં ઘણી મદદ કરી. અહીંનો બિઝનેસ વિસ્તાર્યો. એ દરમિયાન અમે ત્રણ કંપનીઓ ખરીદી. પ્લેનેટ એશિયા (બેંગલોર), આઇવીએલ (ત્રિવેન્દ્રમ) અને બ્લ્યુ હેમક (યુએસ). આ ત્રણેય નાની કંપનીઓ ખરીદીને અમે સોલ્યુશન બિઝનેસ શરૂ કર્યો. આઇટી સોલ્યુશન એન્ડ સ્ટાફિંગ કંપનીઓનું કોલાબરેશન કર્યું અને કોલાબ્રા કંપની અસ્તિત્વમાં આવી. અમે 2006માં પ્રાઇવેટ ઇક્વિટી ફંડમાંથી 30 મિલિયન ડોલરનું ફંડ લીધું. 2014માં કંપની જુદી કરી. પછી સ્ટાફિંગ કંપનીમાં ફોકસ કર્યુ.